Дисциплина троскок у женској конкуренцији уврштена је у програм светских првенстава на отвореном од 4. Светског првенства на отвореном 1993. у Штутгарту. Закључно са Светским првенством 2019. у Дохи, медаље су освајале представнице 14 земаља, а највише успеха имале су представнице Русије са 9 освојених медаља, од тога 3 златне, 3 сребрне и 3 бронзане. Најуспешнија појединачна била је Колумбијка Катерин Ибаргвен са 5 медаља: 2 златне, 1 сребрна и 2 бронзане. Актуелни светски рекорд износи 15,50 метара. Постигла га је Украјинка Инеса Кравец на Светском првенству 1995. у Гетеборгу.